กรมอุตุนิยมวิทยาประกาศสิ้นสุดฤดูหนาวและเริ่มต้นเข้าสู่ฤดูร้อนในวันที่ 2 มีนาคมนี้
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยา รักษาราชการแทนอธิบดีกรมอุตุนิยมวิทยา กล่าวว่า ออกประกาศเรื่องการเข้าสู่ฤดูร้อนของประเทศไทย ประจำปี 2565 ว่า  ประเทศไทยจะสิ้นสุดฤดูหนาวและเริ่มต้นเข้าสู่ฤดูร้อน ในวันที่ 2 มีนาคม 2565 โดยในตอนกลางวันพื้นที่ส่วนใหญ่บริเวณประเทศไทยตอนบนจะมีอากาศร้อน อุณหภูมิสูงสุดตั้งแต่ 35  องศาเซลเชียสขึ้นไป ประกอบกับมรสุมตะวันออกเฉียงเหนือที่พัดปกคลุมบริเวณประเทศไทยตอนบนได้  เปลี่ยนเป็นลมตะวันออกเฉียงใต้หรือลมฝ้ายใต้พัดปกคลุมแทน  ซึ่งเป็นการเข้าสู่ฤดูร้อนของประเทศไทยแต่อย่างไรก็ตาม ลักษณะอากาศในช่วงต้นฤดูร้อนนี้ จะแปรปรวนและมีฝนตกเป็นระยะๆ  นอกจากนี้บริเวณภาคเหนือและภาคตะวันออกเฉียงเหนือ ยังคงมีอากาศเย็นในตอนเข้าต่อไปอีกระยะหนึ่งและคาดว่าฤดูร้อนจะสิ้นสุดประมาณกลางเดือนพฤษภาคม 2565